Številka: 4300-4/2025-2180-34

Datum: 16. 6. 2025

Na podlagi Letnega načrta za financiranje in sofinanciranje investicij v športno infrastrukturo za leto 2025 (št. 67100-2/2025/3 z dne 6. 2. 2025), drugega odstavka 3. člena Zakona o zagotavljanju finančnih sredstev za investicije v športno infrastrukturo v Republiki Sloveniji v letih od 2023 do 2030 (Uradni list RS, št. 54/22 in 45/24), drugega odstavka 17. člena Zakona o športu (Uradni list RS, št. 29/17, 21/18 – ZNOrg, 82/20, 3/22 – ZDeb in 37/24 – ZMat-B), Zakona o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US, 18/23 – ZDU-1O in 76/23), Zakona o izvrševanju proračunov Republike Slovenije za leti 2025 in 2026 (Uradni list RS, št. 104/24), Proračuna Republike Slovenije za leto 2025 (Uradni list RS, št. 123/23 in 104/24) in v skladu z Letnim programom športa v Republiki Sloveniji za leto 2025 (št. 6712-72/2024/5 z dne 30. 12. 2024), objavlja Ministrstvo za gospodarstvo, turizem in šport

**JAVNI RAZPIS**

**ZA IZBOR SOFINANCIRANJA INVESTICIJ V ŠPORTNO INFRASTRUKTURO V LETU 2025**

1. **Naziv in sedež izvajalca razpisa**

Ministrstvo za gospodarstvo, turizem in šport, Kotnikova ulica 5, 1000 Ljubljana (v nadaljevanju: MGTŠ).

1. **Namen in cilj javnega razpisa**

Namen javnega razpisa je obnova, novogradnja, posodobitev ali rekonstrukcija javnih športnih objektov in površin za šport v naravi (v nadaljevanju: javna športna infrastruktura) ter ureditev dostopnosti do javne športne infrastrukture za funkcionalno ovirane, kot jih podrobneje opredeljuje ta javni razpis.

Cilj javnega razpisa je sofinancirati obnovo, novogradnjo, posodobitev ali rekonstrukcijo javne športne infrastrukture ter ureditev dostopnosti do javne športne infrastrukture za funkcionalno ovirane, s čimer bo dosežena športno-tehnološka posodobitev obstoječe javne športne infrastrukture, povečal se bo obseg javne športne infrastrukture v naravnem in javnem okolju ter uredila dostopnost do javne športne infrastrukture ljudem z različnimi vrstami in stopnjami invalidnostmi.

1. **Predmet javnega razpisa**

Predmet javnega razpisa je sofinanciranje upravičenih stroškov investicij občin v obnovo, novogradnjo, posodobitev ali rekonstrukcijo javne športne infrastrukture,[[1]](#footnote-1) ureditev dostopnosti do javne športne infrastrukture za funkcionalno ovirane, pri čemer lahko izbrani prijavitelj uveljavlja upravičene stroške, nastale od 1. 1. 2025 dalje (izjema je strošek v zvezi s pripravo investicijske in projektne dokumentacije, ki predstavlja upravičen strošek tudi v primeru, ko je bila investicijska in projektna dokumentacija izdelana pred 1. 1. 2025), skladno z določili tega javnega razpisa.

1. **Prijavitelj in oblike projektov**

Upravičene prijaviteljice na ta javni razpis so občine. Občina mora v vlogi na javni razpis pojasniti, ali investicija, ki jo prijavlja za sofinanciranje na ta javni razpis (v nadaljevanju: prijavljena investicija), zajema celotni projekt ali le del celotnega projekta občine, pri čemer celotni projekt občine pomeni tisto investicijo, ki jo občina skladno z Uredbo o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16; v nadaljevanju: Uredba UEM) umešča v veljavni občinski proračun ali v spremembe proračuna v letu 2025 (v nadaljevanju: projekt občine).

Na javni razpis za sofinanciranje investicijse lahko prijavijo občine, ki so **lastnice** **javne športne infrastrukture**, katerih obnovo, posodobitev ali rekonstrukcijo kot prijavljeno investicijo prijavljajo na ta javni razpis, oziroma so **lastnice nepremičnine, na kateri bo kot prijavljena investicija izvedena novogradnja**. Občine se lahko prijavijo na javni razpis tudi, če je nepremičnina, ki je predmet investicije v lasti njenega ožjega dela (npr. krajevne, vaške ali četrtne skupnosti), druge občine ali Republike Slovenije, če k vlogi priložijo soglasje lastnika oziroma upravljavca nepremičnine za investicijo.

Za investicije v javno športno infrastrukturo iz prejšnjega odstavka lahko občine na ta javni razpis prijavijo tudi investicijo v javno športno infrastrukturo, s katero bodo urejale dostopnost za funkcionalno ovirane.

Občine lahko na ta javni razpis prijavijo samo eno investicijo. V primeru, če občina prijavi več kot eno investicijo, bo obravnavana prva prispela prijava, če trenutka prispetja ne bo mogoče določiti, pa tista investicija, ki je prva vnesena v dokumentni sistem ministrstva.

1. **Pogoji za prijavo na razpis**

Predlagane investicije za sofinanciranje morajo izpolnjevati naslednje pogoje:

|  |  |
| --- | --- |
| 5.1 | Sofinancira se investicije v javno športno infrastrukturo na nepremičninah v Republiki Sloveniji, ki so v izključni lasti lokalnih skupnosti ali Republike Slovenije.  Če občina prijaviteljica ni lastnica nepremičnine, na kateri bo izvedena prijavljena investicija, mora k vlogi na ta javni razpis priložiti soglasje lastnika (npr. krajevne, vaške ali četrtne skupnosti, druge občine ali Republike Slovenije) za prijavljeno investicijo. |
| 5.2 | Občina prijaviteljica mora z ustreznim izpisom ali potrdilom izkazati, da ima projekt občine uvrščen v veljavni občinski proračun ali spremembe občinskega proračuna za obdobje trajanja projekta, in sicer v načrt razvojnih programov (v nadaljevanju: NRP občine) – tretji del občinskega proračuna. |
| 5.3 | Občina prijaviteljica mora v vlogi izkazati zaprtost finančne konstrukcije prijavljene investicije ter pri tem navesti vire in vrednosti financiranja iz vseh virov financiranja. |
| 5.4 | Za projekt občine mora občina prijaviteljica vlogi priložiti investicijsko dokumentacijo, ki je izdelana skladno z Uredbo UEM\* ter podpisan(e) in žigosan(e) sklep(e) o potrditvi investicijske dokumentacije s strani odgovornega organa oziroma osebe občine.  \**Vrsta investicijske dokumentacije je* ***odvisna od mejnih vrednosti projekta občine*** *prijaviteljice (in ne le od dela tega projekta v kolikor občina na ta razpis prijavlja le del projekta kot prijavljeno investicijo), pri čemer so mejne vrednosti sledeče:*   * 1. *Pri projektih z ocenjeno vrednostjo pod 100.000 eurov se vsebina investicijske dokumentacije lahko ustrezno prilagodi (poenostavi), vendar mora vsebovati vse ključne prvine, potrebne za odločanje o investiciji in zagotavljanje spremljanja učinkov.*   2. *za investicijske projekte pod vrednostjo 300.000 eurov je treba zagotoviti dokument identifikacije investicijskega projekta, in sicer:*       + *pri tehnološko zahtevnih investicijskih projektih;*      + *pri investicijah, ki imajo v svoji ekonomski dobi pomembne finančne posledice (na primer visoki stroški vzdrževanja);*      + *kadar se investicijski projekti (so)financirajo s proračunskimi sredstvi.*   3. *za investicijske projekte z ocenjeno vrednostjo med 300.000 in 500.000 eurov najmanj dokument identifikacije investicijskega projekta;*   4. *za investicijske projekte nad vrednostjo 500.000 eurov dokument identifikacije investicijskega projekta in investicijski program;*   5. *za investicijske projekte nad vrednostjo 2.500.000 eurov dokument identifikacije investicijskega projekta, predinvesticijska zasnova in investicijski program*. |
| 5.5 | Naziv prijavljene investicije, zneski in viri financiranja, morajo biti v investicijski dokumentaciji, kot jo določa Uredba UEM, v vlogi oziroma obrazcih vloge na ta javni razpis in v NRP občine skladni. Izjema je možna v primeru, ko je predložena investicijska dokumentacija že novelirana ter hkrati te spremembe (novelacija) še niso veljavno umeščene v NRP občine. V tem primeru bo morala občina prijaviteljica najkasneje do izteka roka za dopolnitev vloge ministrstvu posredovati z novelirano investicijsko dokumentacijo usklajen NRP občine (dokazilo o usklajenosti z NRP pa je pogoj za popolnost vloge. |
| 5.6 | Prijavljena investicija mora biti skladna s predmetom in namenom javnega razpisa. |
| 5.7 | Občina prijaviteljica z izjavo izkaže, da se prijavljena investicija fizično\* ni začela izvajati pred 1. 1. 2025.  Občina prijaviteljica z izjavo izkaže, da za prijavljeno investicijo upravičeni stroški niso nastali pred 1. 1. 2025. Izjema je strošek v zvezi s pripravo investicijske in projektne dokumentacije, ki predstavlja upravičen strošek, tudi v primeru, ko je bila investicijska in projektna dokumentacija izdelana pred 1. 1. 2025.  \**Fizični pričetek pomeni začetek del obnove, novogradnje, posodobitve ali rekonstrukcije in/ali vgradnje športne opreme. Priprava investicijske in projektne dokumentacije ne pomeni fizičnega začetka del*. |
| 5.8 | Občina prijaviteljica mora najkasneje na zadnji dan roka za prijavo na javni razpis oddati v celoti izpolnjena poročila o realizaciji letnega programa športa na lokalni ravni za leta 2020, 2021, 2022 in 2023 v spletno aplikacijo LPŠ občin. |
| 5.9 | Občina prijaviteljica se s prijavo na javni razpis zaveže za prijavljeno investicijo voditi ločeno stroškovno mesto. |
| 5.10 | Občina prijaviteljica z izjavo izkaže, da načrtuje prijavljeno investicijo zaključiti[[2]](#footnote-2) najkasneje do 31. 8. 2026. |
| 5.11 | Občina prijaviteljica mora ob prijavi na javni razpis za prijavljeno investicijo priložiti izpolnjen in s strani odgovorne osebe podpisan obrazec za oceno okoljskega vpliva. Prijavljena investicija mora biti skladna z Metodologijo za zeleno proračunsko načrtovanje[[3]](#footnote-3).\*  *\*V primeru izkazanih negativnih vplivov na okolje prijavljena investicija ne bo izbrana*. |
| 5.12 | Javna športna infrastruktura, ki je predmet prijavljene investicije, mora imeti v spletni aplikaciji e-Šport – Športni objekti status objekta »ODDAN« ali »VPISAN«. Izjema je investicija v novo javno športno infrastrukturo, vendar le, če se investicija v novo javno športno infrastrukturo ne izvaja na že obstoječi javni športni infrastrukturi. Če se investicija v novo javno športno infrastrukturo izvaja na že obstoječi javni športni infrastrukturi (nadgradnja, izboljšava, nadomestna gradnja obstoječega športnega objekta, športnega igrišča, površine za šport v naravi in podobno), je pogoj, da ima obstoječa javna športna infrastruktura v spletni aplikaciji e-Šport – Športni objekti status objekta »ODDAN« ali »VPISAN«.  *\*Opomba: Status »SPREMEMBA« v spletni aplikaciji e-Šport – Športni objekti ne ustreza razpisnemu pogoju.* |

Vloga mora izpolnjevati vse zahteve in pogoje javnega razpisa. Izpolnjevanje pogojev mora izhajati iz vsebine celotne vloge.

Glede izpolnjevanja razpisnih pogojev prijavitelj podpiše izjavo, s katero pod kazensko in materialno pravno odgovornostjo potrdi izpolnjevanje in sprejemanje razpisnih pogojev za kandidiranje na tem javnem razpisu (izjava je del razpisne dokumentacije).

V primeru dvoma glede izpolnjevanja pogojev, lahko MGTŠ zahteva dodatna pojasnila in dokazila.

Vloge, ki ne bodo izpolnjevale pogojev javnega razpisa, bodo zavrnjene in se ne bodo ocenile po merilih iz naslednje točke javnega razpisa. V primeru, da se neizpolnjevanje pogojev ugotovi po izdaji odločbe o izboru, pogodba o dodelitvi sredstev ne bo podpisana, odločba o izboru pa bo odpravljena.

V primeru, da se neizpolnjevanje pogojev ugotovi po podpisu pogodbe o dodelitvi sredstev, lahko MGTŠ od pogodbe odstopi, pri čemer bo občina dolžna vrniti že prejeta sredstva skupaj z zakonskimi zamudnimi obrestmi od dneva nakazila sredstev na njen transakcijski račun do dneva vračila sredstev v proračun Republike Slovenije.

1. **Merila za izbor prijavljenih investicij za sofinanciranje**

Postopek izbora prijavljenih investicij bo vodila komisija za izvedbo postopka javnega razpisa, ki jo je s sklepom št. 4300-4/2025/1, z dne 17. 2. 2025 imenoval minister (v nadaljevanju: strokovna komisija). Za vse pravočasne, pravilno označene in popolne vloge bo strokovna komisija najprej ugotavljala, ali izpolnjujejo vse pogoje javnega razpisa. Vloge, ki ne bodo izpolnjevale vseh pogojev javnega razpisa, ne bodo ocenjene po merilih tega javnega razpisa in bodo zavrnjene. Vse ostale vloge pa bodo ocenjene na podlagi naslednjih meril:

|  |  |  |
| --- | --- | --- |
| **Točka** | **MERILO** | **Največje možno skupno število točk**  **45** |
| **1.** | **DOSTOPNOST VSEM PREBIVALCEM (merilo javne rabe)** | **SKUPAJ 5** |
|  | Javno dostopen brez omejitev uporabe (zunanje športne površine, ki so prosto dostopne vsem prebivalcem in občina zanje posebej ne dodeljuje pravice uporabe) | 5 točk |
|  | Občina dodeljuje pravico uporabe z javnim razpisom | 5 točk |
|  | Občina dodeljuje pravico uporabe športne infrastrukture brez javnega razpisa | 1 točka |
| **2.** | **OBSTOJ JAVNE ŠPORTNE INFRASTRUKTURE**  *\*točke se prejme pri 2.1 ALI pri 2.2 (občina prijaviteljica lahko pri tem merilu prejme največ 10 točk).* | **SKUPAJ 10** |
|  | **2.1 OBNOVA ALI REKONSTRUKCIJA – *STAROST JAVNE ŠPORTNE INFRASTRUKTURE (UPOŠTEVA SE OSNOVNA STAROST JAVNE ŠPORTNE INFRASTRUKTURE), KI JE PREDMET PRIJAVLJENE INVESTICIJE*** | **Skupaj 10** |
|  | nad 20 let | 10 točk |
|  | nad 15 do vključno 20 let | 7 točk |
|  | nad 10 do vključno 15 let | 5 točk |
|  | do vključno 10 let | 3 točke |
|  | **2.2. NOVOGRADNJA – OBSTOJ ENAKOVRSTNE JAVNE ŠPOTNE INFRASTRUKTURE** | **Skupaj 10** |
|  | V občini še ni enakovrstne javne športne infrastrukture | 10 točk |
|  | V občini že obstaja enakovrstna javna športna infrastruktura | 8 točk |
| **3.** | **VREDNOST INVESTICIJE** | **SKUPAJ 20** |
|  | **3.1 KOEFICIENT RAZVITOSTI OBČIN ZA LETI 2024 IN 2025** | **Skupaj 4** |
|  | od 0,00 do vključno 1,11 | 4 točke |
|  | od vključno 1,12 do 1,15 | 3 točke |
|  | od vključno 1,16 do 1,19 | 2 točki |
|  | od vključno 1,20 in več | 1 točka |
|  | **3.2** **POVPREČNI DELEŽ PRORAČUNA OBČINE PRIJAVITELJICE, NAMENJEN IZVAJANJU LETNEGA PROGRAMA ŠPORTA OBČINE V OBDOBJU 2020-2023, KOT JE RAZVIDEN IZ LETNEGA POROČILA PRIJAVITELJA, ODDANEGA NA MINISTRSTVO, PRISTOJNO ZA ŠPORT, PREKO SPLETNE APLIKACIJE LPŠ OBČIN.\***  *\*povprečni odstotek pomeni povprečje seštevka letnih odstotkov vlaganj občine prijaviteljice v programe športa za posamezno leto, kot izhajajo iz aplikacije LPŠ občin* | **Skupaj 5** |
|  | nad 1,8% | 5 točk |
|  | nad 1,4% do 1,8% | 4 točke |
|  | nad 1% do 1,4% | 3 točke |
|  | nad 0,6% do 1% | 2 točki |
|  | nad 0,2% do 0,6% | 1 točka |
|  | **3.3 SKUPNA VIŠINA SREDSTEV, KI SO BILA OBČINI PRIJAVITELJICI DODELJENA V OKVIRU JAVNEGA RAZPISA 2024[[4]](#footnote-4)** | **Skupaj 5** |
|  | ni prejela sredstev | 5 točk |
|  | do 50.000 EUR | 4 točke |
|  | več kot 50.000 EUR in največ 100.000 EUR | 3 točke |
|  | več kot 100.000 EUR in največ 250.000 EUR | 2 točki |
|  | več kot 250.000 EUR in ne več kot 500.000 EUR | 1 točka |
|  | več kot 500.000 EUR | 0 točk |
|  | **3.4 VREDNOST PRIJAVLJENE INVESTICIJE – UVRSTITEV V SKLOP** | **Skupaj 6** |
|  | Sklop C | 6 točk |
|  | Sklop B | 5 točk |
|  | Sklop A | 4 točke |
| **4.** | **ZAGOTAVLJANJE VADBENIH POVRŠIN ZA VEČ ŠPORTNIH PANOG[[5]](#footnote-5)** | **SKUPAJ 3** |
|  | **4.1 ŠTEVILO ŠPORTNIH PANOG, ZA KATERE BO V JAVNI ŠPORTNI INFRASTRUKTURI, KI JE PREDMET PRIJAVLJENE INVESTICIJE, MOGOČE ORGANIZIRATI VADBO** | **Skupaj 2** |
|  |  | 2 ali več = 2 točki  1 = 1 točka |
|  | **4.2 ŠTEVILO ŠPORTNIH PANOG, ZA KATERE BO V JAVNI ŠPORTNI INFRASTRUKTURI, KI JE PREDMET PRIJAVLJENE INVESTICIJE, MOGOČE ORGANIZIRATI URADNA TEKMOVANJA** | **Skupaj 1** |
|  |  | 1 ali več = 1 točka  0 = 0 točk |
| **5.** | **STATUS\* PRIJAVLJENE INVESTICIJE**  **\*navede se status na dan oddaje prijave** **na javni razpis** | **SKUPAJ 7** |
|  | Prijavljena investicija se že izvaja (gradbena dela so se že pričela pred rokom za oddajo vloge na ta javni razpis)  *\*Status prijavljene investicije se izkazuje z naslednjimi dokumenti: veljavno pravnomočno gradbeno dovoljenje (če je potrebno) ali pisno mnenje pooblaščenega strokovnjaka, da gre za manjšo rekonstrukcijo oziroma da gradbeno dovoljenje ni potrebno, podpisana pogodba z izvajalcem, gradbeni dnevnik oziroma drugo dokazilo o začetku del* | 7 točk |
|  | Prijavljena investicija se še ni začela izvajati, a ima že zaključen postopek javnega naročila za izbor izvajalca del in veljavno pravnomočno gradbeno dovoljenje, če ga potrebuje  *\*Status prijavljene investicije se izkazuje z naslednjimi dokumenti: veljavno pravnomočno gradbeno dovoljenje (če je potrebno) ali pisno mnenje pooblaščenega strokovnjaka, da gre za manjšo rekonstrukcijo oziroma da gradbeno dovoljenje ni potrebno, pravnomočna odločitev o oddaji javnega naročila* | 6 točk |
|  | Prijavljena investicija ima pridobljeno veljavno pravnomočno gradbeno dovoljenje oziroma gradbenega dovoljenja ne potrebuje, vendar javno naročilo za izvedbo del še ni oddano  *\*Status prijavljene investicije se izkazuje z naslednjimi dokumenti: veljavno pravnomočno gradbeno dovoljenje (če je potrebno) ali pisno mnenje pooblaščenega strokovnjaka, da gre za manjšo rekonstrukcijo oziroma da gradbeno dovoljenje ni potrebno.* | 4 točke |
|  | Za prijavljeno investicijo je potrebno gradbeno dovoljenje, ki še ni pridobljeno.  *\*Vloge, katerim ne bo priloženo veljavno pravnomočno gradbeno dovoljenje ali pisno mnenje pooblaščenega strokovnjaka, da gre za manjšo rekonstrukcijo oziroma da gradbeno dovoljenje ni potrebno, bodo prejele 1 točko.* | 1 točka |

|  |  |
| --- | --- |
| **Točka** | **MERILA SE BODO PREVERILA:** |
| 1., 2., in 3.4 | Prijavni obrazec prijavitelja |
| 3.1 | Uredba o metodologiji za določitev razvitosti občin za leto 2024 in 2025 (Uradni list RS, št. 132/23) |
| 3.2 | Spletna aplikacija LPŠ občine |
| 3.3 | Evidence MGTŠ |
| 4.1 in 4.2 | Pogoji, pravila in kriteriji za registriranje in kategoriziranje športnikov v Republiki Sloveniji |
| 5. | Priloge k vlogi |

**Dodatno točkovanje:**

* Občinam prijaviteljicam, ki so oddale vlogo na ta javni razpis in se nahajajo v območju znotraj meja Triglavskega narodnega parka kot te meje določa prvi odstavek 9. člena Zakona o Triglavskem narodnem parku (Uradni list RS, št. 52/10, 46/14 – ZON-C, 60/17, 82/20 in 18/23 – ZDU-1O; v nadaljevanju: ZTNP-1), se skladno s šestim odstavkom 11. člena ZTNP-1 pripiše **dodatnih 4,5 točk**.
* Občinam prijaviteljicam, ki so oddale vlogo ta javni razpis in se nahajajo na obmejnem problemskem območju iz Zakona o spodbujanju skladnega regionalnega razvoja (Uradni list RS, št. 20/11, 57/12, 46/16 in 18/23 – ZDU-1O; v nadaljevanju ZSRR-2) in kot jih določa Uredba o določitvi obmejnih problemskih območij (Uradni list RS, št. 22/11, 97/12, 24/15, 35/17, 101/20 in 112/22), se skladno z drugim odstavkom 24. člena ZSRR-2 pripiše **dodatne točke** **v višini 5% zbranih točk (od seštevka brez upoštevanja dodatnega točkovanja).**
* Občinam prijaviteljicam, katerih investicija se nanaša na ureditev dostopnosti za funkcionalno ovirane, se pripiše **dodatne točke v višini 5% zbranih točk (od seštevka brez upoštevanja dodatnega točkovanja)[[6]](#footnote-6)**.
* Občinam prijaviteljicam, ki z investicijo odpravljajo posledico naravne ali druge nesreče, ki se je zgodila v letu 2024 ali v letu 2025, se pripiše **dodatna 1 točka**.

Na podlagi rezultatov ocenjevanja bo strokovna komisija vloge razvrstila glede na prejete točke in oblikovala predlog prejemnikov sredstev po vrstnem redu od najvišje ocenjene vloge do najnižje ocenjene vloge oziroma do razdelitve sredstev.

V primeru, da bo več vlog ocenjenih z enakim skupnim številom točk, bodo imele prednost vloge, ki bodo prejele večje število točk pri merilu »5. Trenutni status prijavljene investicije«, nato pri merilu »3. Vrednost investicije« in nazadnje tiste, ki bodo izkazovale višji odstotek sredstev iz podmerila »3.2 Povprečni odstotek vloženih finančnih sredstev občine prijaviteljice v programe športa v obdobju 2020-2023 glede na celotni proračun lokalne skupnosti (občine prijaviteljice)«. V primeru, da tudi na ta način ne bo mogoče določiti prednosti, bo izbrana tista vloga, ki je bila oddana prej skladno z načini opredeljevanja pravočasnosti oddaje vlog iz tretjega odstavka 10. točke tega javnega razpisa.

**Razdelitev sredstev:**

Sredstva, namenjena temu javnemu razpisu, bodo razdeljena prijaviteljem po vrstnem redu glede na število prejetih točk, glede na razpoložljiva sredstva v letu 2025, do porabe razpoložljivih sredstev.

**Nižje sofinanciranje od zaprošenega:**

V primeru, ko ni na voljo dovolj razpisanih sredstev, da bi lahko z njimi podprli celotno zaprošeno vrednost sofinanciranja zadnje vloge[[7]](#footnote-7), ima občina prijaviteljica, ki jo je vložila, možnost sprejeti nižjo vrednost sofinanciranja v primerjavi s tisto, za katero je kandidirala. V tem primeru mora izkazati, da bo kljub prejemu nižjega sofinanciranja s strani MGTŠ za celotno vrednost prijavljene investicije, vključno z DDV, zagotovila druge vire financiranja. V kolikor občina prijaviteljica potrdi, da sprejema zmanjšan obseg sofinanciranja za izvedbo prijavljene investicije in izkaže, da ima za celotno vrednost prijavljene investicije zagotovljene druge vire financiranja, MGTŠ izda odločbo o izboru vloge z zmanjšanim obsegom sofinanciranja. Če občina prijaviteljica ne sprejme nižje vrednosti sofinanciranja, se ta možnost ponudi prvi naslednji občini prijaviteljici v vrsti za sofinanciranje glede na višino prejetih točk. Če tudi ta občina prijaviteljica ne sprejme nižje vrednosti sofinanciranja, se ta sredstva ne dodelijo.

1. **Višina sredstev, sklopi sofinanciranja in višina ter intenzivnost sofinanciranja izbranih prijavljenih investicij**

Skupna višina sredstev, namenjenih za izvedbo tega javnega razpisa, znaša 10.470.381,67 EUR. Pravice porabe so zagotovljene na PP 231695 - Investicije v športno infrastrukturo, na kontu 4320 - Investicijski transferji občinam.

Razpisana sredstva so na voljo v proračunskem letu 2025.

**Intenzivnost sofinanciranja znaša do 100% upravičenih stroškov[[8]](#footnote-8).**

Investicije se razvrstijo na naslednje sklope glede na načrtovano vrednost prijavljene investicije:

* Sklop A), kjer je načrtovana vrednost prijavljene investicije višja od 500.000 EUR z DDV (zmanjšana za morebitni povračljivi DDV):

**Izbrane prijavljene investicije v tem sklopu bodo sofinancirane v višini do 250.000 EUR.**

* Sklop B), kjer je načrtovana vrednost prijavljene investicije višja od 200.000 EUR z DDV in ne presega 500.000 EUR z DDV (zmanjšana za morebitni povračljivi DDV):

**Izbrane prijavljene investicije v tem sklopu bodo sofinancirane v višini do 100.000 EUR.**

* Sklop C), kjer je načrtovana vrednost prijavljene investicije najmanj 75.000 EUR z DDV in ne presega vrednosti 200.000 EUR z DDV (zmanjšana za morebitni povračljivi DDV):

**Izbrane prijavljene investicije v tem sklopu bodo sofinancirane v višini do 50.000 EUR.**

V primeru, da vrednost investicije med izvajanjem pade pod vrednost predvideno za umestitev v posamezni sklop, se sofinanciranje zniža in preveč izplačana sredstva vrnejo s pripadajočimi obrestmi.

Znižanje sofinanciranja se določi v razmerju med novo vrednostjo investicije in mejno vrednostjo za umestitev v posamezen sklop, in sicer na naslednji način:[[9]](#footnote-9)

* v prvem koraku se izračuna razmerje oziroma koeficient (***k***) med novo (znižano) vrednostjo prijavljene investicije (***NVI***) in spodnjo mejno vrednostjo investicije (***MVI***) iz javnega razpisa, zahtevano za sklop, v katerega je bila prijavljena investicija umeščena z odločbo:
* v drugem koraku se koeficient ***k*** uporabi za izračun znižane vrednosti sofinanciranja za prijavljeno investicijo (***ZVS***), tako da se koeficient ***k*** pomnoži z dodeljeno višino sofinanciranja (***DVF***):

1. **Upravičeni in neupravičeni stroški**

Maksimalna višina sofinanciranja upravičenih stroškov izbrane prijavljene investicije bo določena s pogodbo o sofinanciranju. MGTŠ sofinancira **upravičene stroške** prijavljenih investicij, ki zajemajo obnovo, novogradnjo, posodobitev oziroma rekonstrukcijo javne športne infrastrukture ter stroške vgradnje vgradne športne opreme na javni športni infrastrukturi.

Obdobje, ko lahko občini prijaviteljici v letu 2025 nastanejo upravičeni stroški, je od 1. 1. 2025 do 20. 11. 2025.

Prejemnik je dolžan vse stroške prijavljene investicije voditi na posebnem ločenem stroškovnem mestu.

**Upravičeni stroški:**

* stroški investicijske in projektne dokumentacije,
* stroški gradbenih del,
* stroški nakupa in vgradnje vgradne športne opreme,
* nepovračljivi DDV[[10]](#footnote-10) za stroške iz prejšnjih treh alinej (v primeru, da želi občina prijaviteljica uveljavljati nepovračljivi DDV kot upravičen strošek, mora izpolniti prilogo 5).

**Neupravičeni stroški:**

Stroški, ki niso upravičeni in niso predmet sofinanciranja, vendar lahko nastanejo pri izvajanju investicije, so:

* stroški gradbenega nadzora,
* stroški najema kreditov,
* stroški prispevkov za dovoljenja in komunalne priključke,
* povračljivi davek na dodano vrednost ter drugi davki in dajatve,
* bančni stroški,
* stroški za pravno svetovanje, notarski stroški, stroški za tehnično ali finančno strokovno znanje, računovodski in revizijski stroški,
* stroški bančnih garancij ali drugih finančnih storitev,
* denarne kazni, penali in stroški sodnih postopkov,
* drugi stroški, potrebni za izvedbo investicije, ki niso navedeni med upravičenimi stroški (med drugim nakup zemljišča ali arheološka izkopavanja in raziskave…).

Ne glede na navedbe v vlogi stroški, za katere občina je ali bo prejela sredstva iz drugih javnih virov, niso predmet sofinanciranja (prepoved dvojnega sofinanciranja). Za namen preverjanja dvojnega financiranja lahko ministrstvo podatke o predloženih računih posreduje drugim javnim financerjem oziroma drugim organom, pristojnim za nadzor.

Občine prijaviteljice morajo pri naročanju blaga in storitev spoštovati določbe Zakona o javnem naročanju (Uradni list RS, št. 91/15, 14/18, 121/21, 10/22, 74/22 – odl. US, 100/22 – ZNUZSZS, 28/23 in 88/23 – ZOPNN-F – v nadaljevanju: ZJN-3) in, če so jih sprejele, tudi svoja lastna pravila v zvezi z javnim naročanjem. Nakupi so dovoljene le od tretjih oseb, ki niso povezane z občino prijaviteljico oziroma kupcem. Sofinancirana sredstva se morajo amortizirati, vključiti v sredstva občine prijaviteljice, ki prejme sofinanciranje. Do sofinanciranja je upravičena le nova oprema.

1. **Obdobje za porabo sredstev**

Za razpisana sredstva za sofinanciranje bo zadnji rok za predložitev e-računa, ki bo podlaga za izplačilo sredstev sofinanciranja, najkasneje 20. 11. 2025.

Če bo do 20. 11. 2025 nastalo manj upravičenih stroškov od višine odobrenega sofinanciranja v letu 2025, bo prijavitelju izplačano le toliko sredstev, kolikor mu je do roka za predložitev e-računa iz prejšnjega odstavka nastalo upravičenih stroškov in za katere bo prijavitelj izstavil e-račun oz. zahtevek ter izkazal upravičenost stroškov.

Dinamika izstavljanja e-računov oz. zahtevkov se za posamezno izbrano (podprto) prijavljeno investicijo določi s pogodbo o sofinanciranju. Maksimalna višina sofinanciranja posameznih upravičenih stroškov je določena s pogodbo. Sofinancira se do 100% pogodbene vrednosti sofinanciranja.

1. **Izplačila sredstev za sofinanciranje**

MGTŠ bo odobrena sredstva za sofinanciranje izplačeval na osnovi prejetih e-računov skupaj z dokazili o nastanku upravičenih stroškov (realizacija). K e-računu se priložijo vsaj naslednje obvezne priloge:

1. Izpolnjen in podpisan zbirnik računov, ki se uveljavljajo v okviru e-računa.
2. Obvestilo o oddaji javnega naročila v primeru naročil iz 1. odstavka 21. člena ZJN-3 oz. zapisnik oz. drug ustrezen dokument, iz katerega so razvidne prejete ponudbe in izbran izvajalec v primeru naročil iz 2. odstavka 21. člena ZJN-3, je prejemnik sredstev dolžan posredovati ministrstvu le enkrat, in sicer takrat, ko predloži prvi e-račun, ki se nanaša na izbranega izvajalca.
3. Račun.
4. V primeru izvedbe GOI del oziroma dobave in montaže opreme tudi situacijo oz. dokument iz katerega izhaja specifikacija dobavljene in montirane opreme, potrjen s strani nadzornika (v primeru fizičnega podpisa mora biti dokument žigosan z žigom, ki izkazuje vpis v imenik ustrezne zbornice) in naročnika.
5. Potrdilo o plačilu računa.
6. Fotografije izvedenih del ali opreme.
7. Izpis iz stroškovnega mesta za zadevni projekt.
8. Poročilo o izvajanju investicijskega projekta.
9. **Posebni pogoj za izplačilo v povezavi z gradbenim dovoljenjem**

Občina prijaviteljica mora imeti pravico graditi oziroma posegati v prostor v skladu z veljavno gradbeno zakonodajo. V primerih, ko je za izvedbo prijavljene investicije potrebno gradbeno dovoljenje, mora upravičenec za izplačilo izkazati veljavno pravnomočno gradbeno dovoljenje, v nasprotnem primeru pa pisno mnenje pooblaščenega strokovnjaka, da gre za manjšo rekonstrukcijo oziroma da gradbeno dovoljenje ni potrebno.

V primeru, ko je za izvedbo prijavljene investicije potrebno gradbeno dovoljenje in ga upravičenec ni priložil že ob prijavi na ta javni razpis, ga mora priložiti najkasneje do oddaje prvega zahtevka za sofinanciranje (k prvemu e-računu).

Če upravičenec do roka za predložitev zahtevkov za izplačilo ne predloži veljavnega pravnomočnega gradbenega dovoljenja ali pisnega mnenja pooblaščenega strokovnjaka iz prvega odstavka te točke, bo MGTŠ odstopil od pogodbe o sofinanciranju.

1. **Poročanje**

Prejemnik sredstev bo moral v času trajanja pogodbe MGTŠ posredovati poročila o izvajanju aktivnosti, in sicer:

1. poročilo o izvajanju projekta ob vsakem izdanem zahtevku oz. e-računu,
2. poročilo o izvajanju projekta ob koncu koledarskega leta (letno poročilo), če projekt do konca koledarskega leta še ni zaključen (predmetno poročilo se posreduje najkasneje do 6. 1. 2026),
3. zaključno poročilo v 60 dneh od zaključka roka za izvedbo prijavljene investicije,
4. poročila na morebitno posebno zahtevo ministrstva.
5. **Način prijave in razpisni rok**

Rok za prijavo na razpis je 25. 4. 2025.

Navodila za izdelavo popolne vloge so navedena v razpisni dokumentaciji, točka 2.

Pisne prijave na razpisnih obrazcih pošljite ali dostavite na naslov Ministrstvo za gospodarstvo, turizem in šport, Kotnikova ulica 5, 1000 Ljubljana, najkasneje do izteka roka za prijavo na razpis.

Šteje, da je prijava prispela pravočasno, če je najkasneje na zadnji dan roka za prijavo na ta javni razpis prispela na sedež Ministrstva za gospodarstvo, turizem in šport, kar mora biti razvidno iz prejemne štampiljke, ali če je bila najkasneje na zadnji dan roka za prijavo na ta javni razpis oddana na pošti s priporočeno pošiljko.

Prijava mora biti predložena v zaprti ovojnici, ki mora biti na sprednji strani opremljena z napisom: **»NE ODPIRAJ – PRIJAVA NA JAVNI RAZPIS – INVESTICIJE ŠPORT«** ali na drug ustrezen način, iz katerega izhaja, da gre za prijavo na ta javni razpis.

Pošiljke, ki ne bodo označene v skladu s prejšnjim odstavkom, se ne bodo obravnavale in bodo s sklepom zavržene ter vrnjene prijavitelju.

Na pošiljki mora biti označen naziv in naslov pošiljatelja.

Upoštevane bodo le pravočasne prijave, ki bodo izpolnjevale vse zahteve tega razpisa in za katere bodo prijavitelji v rokih, določenih v razpisu oziroma pozivih ministrstva v skladu z razpisom, zagotovili potrebno dokumentacijo. Prepozne prijave bodo s sklepom zavržene in vrnjene prijavitelju.

Prijavitelji, ki vloge ki ne bodo oddali na predpisanih obrazcih, ki so del razpisne dokumentacije, bodo pozvani k dopolnitvi vloge.

Za vsako vlogo mora občina prijaviteljica vso prijavno dokumentacijo priložiti tudi v elektronski obliki vseh obrazcev\*, ki so shranjeni na digitalnem nosilcu podatkov\*\* (občina prijaviteljica digitalni nosilec podatkov priloži v ovojnico k prijavi).

*\*na digitalnem nosilcu podatkov je lahko priložena Word (.doc, .docx), Excel (.xls, .xlsx) ali .pdf oblika. Zaželeno je, da so posamezne naložene datoteke poimenovane glede na njihovo vsebino ter da so shranjene vsaka posebej (ne v eni sami, skupni datoteki).*

*\*\*digitalni nosilec podatkov je lahko USB ključek, CD/DVD, ipd.*

1. **Datum odpiranja vlog**

Odpiranje vlog bo opravila strokovna komisija v roku 8 delovnih dni po datumu za oddajo vlog oziroma v primeru prejema tako velikega števila vlog, da vseh ne bo mogoče odpreti in pregledati v tem roku, pa v roku potrebnem za odprtje vseh vlog. Strokovna komisija bo odprla pravilno označene in pravočasne vloge. Odpiranje vlog v skladu z drugim odstavkom 25. člena ZŠpo-1 ni javno.

1. **Postopek pregleda vlog**

Prijavitelje, ki bodo oddali nepopolne vloge[[11]](#footnote-11), bo strokovna komisija pozvala k dopolnitvi. Vse nepopolne vloge, ki ne bodo dopolnjene skladno s pozivi ali v zahtevanem roku, bodo zavržene. Strokovna komisija bo pregledala ali popolne vloge izpolnjujejo vse pogoje iz javnega razpisa in razpisne dokumentacije in nato vloge, ki bodo izpolnjevale vse pogoje, ocenila na podlagi meril, navedenih v javnem razpisu. Vloge, ki ne bodo izpolnjevale vseh pogojev in zahtev iz javnega razpisa in razpisne dokumentacije, bodo zavrnjene.

1. **Obveščanje o izboru**

O odobritvi, zavrnitvi ali zavrženju vlog odloči predstojnik MGTŠ. Prijavitelji bodo o izidu javnega razpisa obveščeni z odločbo o (ne)izboru.

Zoper odločbo o (ne)izboru, lahko prijavitelj v tridesetih (30) dneh od prejema odločbe vloži ugovor, ki ne zadrži podpisa pogodb o dodelitvi sredstev z ostalimi (izbranimi) končnimi prejemniki.

Rezultati predmetnega javnega razpisa so javni in bodo objavljeni na spletni strani ministrstva.

1. **Rok za odziv na poziv k podpisu pogodbe**

Izbrani prijavitelji bodo na podlagi odločbe o izboru pozvani k podpisu pogodbe. V primeru, da se prijavitelj v roku 8 (osmih) dni od prejema poziva za podpis pogodbe o sofinanciranju nanj ne bo odzval, se bo štelo, da je odstopil od podpisa pogodbe in s tem sofinanciranja prijavljenega projekta.

1. **Dostop do razpisne dokumentacije**

Razpisna dokumentacija je dostopna na spletni strani Ministrstva za gospodarstvo, turizem in šport, Kotnikova ulica 5, 1000 Ljubljana, na naslovu <https://www.gov.si/drzavni-organi/ministrstva/ministrstvo-za-gospodarstvo-turizem-in-sport/javne-objave>.

Razpisne obrazce (v prilogah 1 do 5) lahko prijavitelji natisnejo ali jih prevzamejo na Ministrstvu za gospodarstvo, turizem in šport, Kotnikova ulica 5, 1000 Ljubljana. Izpolnjene razpisne obrazce podpiše zakoniti zastopnik ali veljavno pooblaščena oseba prijavitelja. Podpisane obrazce prijavitelji pošljejo ali dostavijo v skladu z 12. točko tega razpisa.

1. **Omogočanje nadzora**

Izbrani prijavitelj bo dolžan omogočiti MGTŠ ter vsem pristojnim nadzornim organom (Urad za nadzor proračuna, Računsko sodišče, Inšpektorat RS za šport, kontrolna enota MGTŠ, skrbnik pogodbe, organi pregona, ipd.), nadzor nad namensko porabo sredstev in vsemi ostalimi pogodbenimi določili in sicer na način, da je ob vsakem času možno preverjanje izvajanja ter je omogočen vpogled v vso dokumentacijo v zvezi s prijavljeno investicijo. Nadzor se lahko nanaša tako na računovodsko kot ostalo dokumentacijo ter vpogled v podatke o doseganju zastavljenih ciljev.

1. **Komuniciranje in obveščanje**

Izbrani prijavitelj je dolžan na svojih spletnih straneh objaviti in na športno infrastrukturo, ki je predmet prijavljene investicije, postaviti najmanj osnovne informacije o sofinanciranju prijavljene investicije s strani MGTŠ (opis investicije, vrednost investicije, vrednost sofinanciranja).

1. **Dodatne informacije**

Dodatne informacije v zvezi s prijavo na ta javni razpis in pojasnila k razpisni dokumentaciji so občinam dosegljive na podlagi pisnega zaprosila oziroma vprašanja, posredovanega na elektronski naslov [gp.mgts@gov.si](mailto:gp.mgts@gov.si).

Vprašanja morajo prispeti na zgoraj navedeni naslov najkasneje tri delovne dni pred iztekom roka za oddajo vloge. MGTŠ bo odgovore na pravočasno poslana vprašanja objavilo najkasneje en delovni dan pred iztekom roka za oddajo vloge. Vprašanja, ki ne bodo pravočasna, ne bodo obravnavana. Objavljeni odgovori na vprašanja postanejo sestavni del razpisne dokumentacije. Vprašanja in odgovori bodo objavljeni na spletnem naslovu: <https://www.gov.si/drzavni-organi/ministrstva/ministrstvo-za-gospodarstvo-turizem-in-sport/javne-objave/>.

Vprašanja in odgovori bodo objavljeni na spletni strani, zato naj bodo pri postavljanju vprašanj vsi potencialni prijavitelji pozorni na posredovanje morebitnih osebnih podatkov, poslovnih skrivnosti in drugih podatkov, ki ne smejo biti objavljeni.

Potencialni prijavitelji bodo o vseh novostih ali morebitnih spremembah sproti obveščani preko spletne strani <https://www.gov.si/drzavni-organi/ministrstva/ministrstvo-za-gospodarstvo-turizem-in-sport/javne-objave/>.

1. **Druge določbe javnega razpisa**

MGTŠ lahko javni razpis kadarkoli razveljavi, prekliče ali spremeni z objavo v Uradnem listu RS.

Matjaž Han

minister

1. V okviru posodobitve zunanje športne površine se upošteva tudi razširitev zunanje športne površine. [↑](#footnote-ref-1)
2. Zaključek pomeni, da so vsa dela, ki so predmet prijavljene investicije, v celoti izvedena, ter da je (v primeru investicije v novo športno infrastrukturo) občina oddala vlogo za vpis v Razvid javnih športnih objektov in površin za šport v naravi. [↑](#footnote-ref-2)
3. [Metodologija-za-zeleno-proracunsko-nacrtovanje.pdf (gov.si)](https://www.gov.si/assets/ministrstva/MF/Proracun-direktorat/Drzavni-proracun/NRP/Metodologija-za-zeleno-proracunsko-nacrtovanje.pdf) [↑](#footnote-ref-3)
4. Javni razpis za izbor sofinanciranja investicij v športno infrastrukturo v letu 2024, ki ga je izvedlo ministrstvo. [↑](#footnote-ref-4)
5. Prijavitelj vpiše športne panoge kot so določene v Pogojih, pravilih in kriterijih za registriranje in kategoriziranje športnikov v Republiki Sloveniji, št. 013-19/2022/26 z dne 24. 2. 2022 (<https://www.olympic.si/datoteke/Pogoji-pravila-kriteriji-za-registriranje-in-kategoriziranje-2022_24-2-2022.pdf>) [↑](#footnote-ref-5)
6. Nanaša se le na ureditev dostopnosti v okviru obstoječe športne infrastrukture, ne v okviru novogradenj. [↑](#footnote-ref-6)
7. Zadnja vloga je prva naslednja po tisti, ki jo MGTŠ lahko finančno podpre v celotni vrednosti zaprošenega sofinanciranja iz vloge. [↑](#footnote-ref-7)
8. Intenzivnost pomoči do 100 % upravičenih stroškov pomeni 100% delež sofinanciranja upravičenih stroškov, kot so navedeni v vlogi, vendar največ do najvišje vrednosti sofinanciranja po posameznem podsklopu. [↑](#footnote-ref-8)
9. k – koeficient

   NVI – nova vrednost investicije

   MVI – mejna vrednost investicije, zahtevana za umestitev v sklop

   ZVS – znižana vrednost sofinanciranja

   DVF – z odločbo dodeljena višina sofinanciranja [↑](#footnote-ref-9)
10. Pri investicijah v športno infrastrukturo gre za investicije, ki se lahko nanašajo na opravljanje obdavčljive dejavnosti prejemnika sredstev, lahko pa tudi za investicije, ki predstavljajo opravljanje oproščene dejavnosti prejemnika sredstev, brez pravice do odbitka DDV. Davčna obravnava je enaka ne glede na vir financiranja – ali zagotovi investitor (občina) lastna sredstva za konkretno investicijo ali pa pridobi ta sredstva iz naslova MGTŠ kot investicijo v športno infrastrukturo. Sam investitor (občina) mora vedeti, za namen kakšne dejavnosti bo investicija namenjena in to tudi ustrezno davčno obravnavati. Dejstvo, da so sredstva namenjena za investicije občinam in sicer za investicije v športno infrastrukturo, samo po sebi še ne pomeni, da DDV ni povračljiv v skladu z DDV predpisi.

    1. DDV ni upravičen strošek, razen če se podpora nanaša na nabave blaga ali storitev, ki jih bo upravičenec uporabil za namene dejavnosti in transakcij, v zvezi s katerimi se v skladu s predpisi o DDV ne šteje za davčnega zavezanca, ali za namene dejavnosti in transakcij, ki so v skladu s predpisi o DDV oproščene plačila DDV, brez pravice do odbitka DDV.
    2. Upravičenec, ki uveljavlja DDV kot upravičen strošek projekta (pomoči, subvencije, intervencije), pod kazensko odgovornostjo poda izjavo, da v skladu z zakonodajo o DDV ne more odbijati vstopnega DDV, plačanega za nabave blaga ali storitev v okviru izvajanja projekta (pomoči, subvencije, intervencije), za katerega mu je bila dodeljena podpora.
    3. Upravičenec v izjavi iz prejšnjega odstavka navede razlog, zaradi katerega ne more odbijati vstopnega DDV, in sicer, da se nabave blaga ali storitev v okviru izvajanja projekta (pomoči, subvencije, intervencije) nanašajo na eno izmed naslednjih dejavnosti:

    – opravljanje oproščene dejavnosti brez pravice do odbitka DDV;

    – opravljanje dejavnosti, v zvezi s katerimi se upravičenec ne šteje za davčnega zavezanca, kot je opredeljen v 5. členu Zakona o davku na dodano vrednost (Uradni list RS, št. 13/11 – Uradni list Republike Slovenije Št. 132 / 22. 12. 2023 / Stran 12235 uradno prečiščeno besedilo, 18/11, 78/11, 38/12, 83/12, 86/14, 90/15, 77/18, 59/19, 72/19, 196/21 – ZDOsk, 3/22, 29/22 – ZUOPDCE, 40/23 – ZDavPR-B in 122/23).

    1. Če se podpora nanaša na nabave blaga in storitev v okviru izvajanja projekta (pomoči, subvencije, intervencije), ki jih bo upravičenec uporabil tako za namene transakcij, pri katerih si v skladu z DDV zakonodajo lahko odbija vstopni DDV, kot za transakcije, pri katerih vstopnega DDV ne more odbijati, navede v izjavi iz drugega odstavka tudi delež (%) vstopnega DDV, za katerega nima pravice do odbitka DDV.

    [↑](#footnote-ref-10)
11. V skladu s prvim odstavkom 26. člena ZŠpo-1 so nepopolne vloge tiste, ki ne vsebujejo vseh z razpisno dokumentacijo zahtevanih dokumentov. [↑](#footnote-ref-11)